|  |
| --- |
| **DOKUMENTACIJA V ZVEZI Z ODDAJO JAVNEGA NAROČILA ZA JAVNO NAROČILO:** |
| **Izdelava projektne, prostorske in investicijske dokumentacije do faze DGD za investicijski projekt: »Zagotovitev poplavne varnosti v Spodnji Savinjski dolini«** |

| Naročnik: | REPUBLIKA SLOVENIJA  MINISTRSTVO ZA OKOLJE IN PROSTOR DIREKCIJA REPUBLIKE SLOVENIJE ZA VODE  Mariborska cesta 88, 3000 Celje |
| --- | --- |
| Predmet javnega naročila: | Izdelava projektne, prostorske in investicijske dokumentacije do faze DGD za investicijski projekt: »Zagotovitev poplavne varnosti v Spodnji Savinjski dolini«  Vsebina javnega naročila je podrobneje opredeljena v predmetni dokumentaciji v zvezi z oddajo javnega naročila.  Predmetna investicija je uvrščena na seznam pomembnih investicij, za katere se uporabljajo določila Interventnega zakona za odpravo ovir pri izvedbi pomembnih investicij za zagon gospodarstva po epidemiji COVID-19 (Uradni list RS, št. 80/2020 - IZOOPIZG). |
| Vrsta javnega naročila: | Javno naročilo storitev |
| Postopek: | Odprti postopek (40. člen ZJN-3) |
| Rok izvajanja storitev: | 24 mesecev |
| Delitev javnega naročila na sklope: | Javno naročilo ni razdeljeno v sklope. Ponudniki oddajo ponudbo samo za celotno javno naročilo. |
| Variantne ponudbe: | Ne. |
| Oznaka javnega naročila: | 43006-4/2021 |
| Datum: | 5. 11. 2021 |

4. VZOREC POGODBE

**Republika Slovenija, Ministrstvo za okolje in prostor, Direkcija Republike Slovenije za vode,** Mariborska cesta 88, 3000 Celje, davčna številka: SI34921567, matična številka: 2516152000, ki jo zastopa Roman Kramer, direktor

(v nadaljevanju: naročnik) in

|  |  |
| --- | --- |
| Naziv: |  |
| Naslov: |  |
| Davčna številka: |  |
| Matična številka: |  |
| Zastopnik: |  |

v skupnem nastopu z:

(v nadaljevanju: izvajalec) skleneta naslednjo

**POGODBO št.\_\_\_\_\_\_\_\_\_\_\_\_**

# UVODNE DOLOČBE

## člen

Pogodbeni stranki uvodoma ugotavljata, da:

* se pogodba sklepa na podlagi izvedenega in oddanega javnega naročila po odprtem postopku, ki je bilo objavljeno na Portalu javnih naročil dne z oznako in na Portalu javnih naročil EU dne z oznako ,
* je naročnik z odločitvijo o oddaji naročila št. z dne\_\_\_\_\_\_\_\_\_\_, izbral ponudbo izvajalca kot najugodnejšo.

# PREDMET POGODBE

## člen

Predmet pogodbe je Izdelava projektne, prostorske in investicijske dokumentacije do faze DGD za investicijski projekt: “Zagotovitev poplavne varnosti v Spodnji Savinjski dolini“.

S to pogodbo naročnik oddaja, izvajalec pa prevzema in se zavezuje, da bo skladno s svojo ponudbo, v pogodbenem roku in za pogodbeno ceno izdelal projektno, prostorsko in investicijsko dokumentacijo do faze DGD za investicijski projekt: “Zagotovitev poplavne varnosti v Spodnji Savinjski dolini.

Podrobneje je predmet javnega naročila opredeljen v Projektni nalogi, ki je sestavni del te pogodbe.

# VSEBINA POGODBENE DOKUMENTACIJE

## člen

Za naslednje dokumente velja, da sestavljajo in se razumejo in razlagajo kot del pogodbe:

1. celotna dokumentacija v zvezi z oddajo javnega naročila, vključno z morebitnimi spremembami,
2. terminski plan potrjen s strani naročnika,
3. ponudba izvajalca št. , z dne in vse priloge, ki sestavljajo ponudbo.

Zgoraj našteti dokumenti so med seboj usklajeni in se dopolnjujejo. V primeru praznin, razlik in nasprotij med določbami posameznih dokumentov imajo dokumenti veljavo po vrstnem redu, naštetem zgoraj.

# POGODBENI ROK

## člen

Rok za izvedbo vseh pogodbenih obveznosti je 24 mesecev od podpisa pogodbe.

Izvajalec je z izvajanjem storitev dolžan pričeti takoj po uvedbi v delo, ki bo najkasneje v roku 8 dni od podpisa pogodbe. Izvajalec je dolžan v roku 8 dni od uvedbe v delo izdelati detajlni terminski plan in ga predati naročniku v potrditev. Izvajalec je dolžan pogodbene obveznosti izpolnjevati v rokih, določenih v Projektni nalogi in v skladu s terminskim planom, potrjenim s strani naročnika.

## člen

Do podaljšanja faznih rokov in končnega pogodbenega roka iz te pogodbe, brez posledic za izvajalca in naročnika, lahko pride v naslednjih primerih:

* če naročnik naroči dodatno delo, v obsegu, ki utemeljuje spremembo roka;
* če izvajalec ne prejme vseh tistih podatkov s strani naročnika, ki so potrebni za izvedbo predmeta pogodbe;
* če nastopijo okoliščine višje sile, ki jo kot tako priznava sodna praksa ali okoliščine, ki jih naročnik ali izvajalec, čeprav sta ravnala z vso potrebno skrbnostjo, nista mogla pričakovati, se jim izogniti ali jih odvrniti.
* zaradi izvedbe dodatnih postopkov javnih naročil za izvedbo recenzij in izvedbe dodatnih raziskav ter zaradi zamud upravnih organov v okviru pridobivanja projektnih pogojev.

Pogodbena stranka, na strani katere nastopijo okoliščine, zaradi katerih nastane morebitna potreba po spremembi roka, mora drugo pogodbeno stranko v primernem roku oz. najkasneje v osmih (8) dneh, v primeru nastopa dogodka višje sile pa najpozneje v 3 (treh) dneh pisno po pošti ali po elektronski pošti obvestiti o nastopu okoliščin in utemeljiti predlagano podaljšanje glede na nastale okoliščine oz. primere.

# POGODBENA VREDNOST DEL

## člen

Vrednost pogodbenih del za celotno pogodbeno obdobje znaša:

|  |  |  |
| --- | --- | --- |
| Cena brez DDV: |  | EUR |
| DDV (22%) |  | EUR |
| Cena z DDV: |  | EUR |
| Z besedo: | | |

V skupno pogodbeno vrednost so všteti vsi stroški izvedbe predmeta pogodbe. Cena je fiksna ves čas trajanja pogodbe.

Naročnik se ne zavezuje, da bo naročil storitve do celotne vrednosti pogodbe.

# OBRAČUNAVANJE STORITEV IN NAČIN PLAČILA

## člen

Naročnik bo plačal vrednost pogodbenih del iz Ponudbenega predračuna izvajalca po vsaki opravljeni storitvi iz Ponudbenega predračuna, po enotnih cenah navedenih v Ponudbenem predračunu.

Denarna sredstva za financiranje predmeta pogodbe so zagotovljena v proračunu Republike Slovenije na proračunski postavki: 190133 Sklad za vode, NRP 2511-06-0024.

## člen

Izvajalec naročniku izstavi posamezni račun v roku osmih (8) dni po vsaki opravljeni storitvi iz Ponudbenega predračuna.

Naročnik bo po prejemu posameznega računa izvajalca račun pregledal in ga potrdil ali zavrnil. Naročnik mora posamezni račun potrditi ali zavrniti v roku petnajstih (15) dni po prejemu. Če računa v petnajstih (15) dneh od prejema ne potrdi ali ga ne zavrne, se šteje, da je ta potrjen.

Pri izstavitvi posameznega računa se mora izvajalec sklicevati na številko pogodbe, z navedbo Izdelava projektne, prostorske in investicijske dokumentacije do faze DGD za investicijski projekt: “Zagotovitev poplavne varnosti v Spodnji Savinjski dolini”.

Posameznemu računu mora biti priloženo poročilo o opravljenih storitvah, iz katerega je razvidna podrobnejša specifikacija opravljenih storitev.

Izvajalec mora naročniku posredovati račun izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike (Uradni list RS, št. 77/16).

Naročnik je dolžan plačati račun trideseti (30.) dan od njegovega uradnega prejema na transakcijski račun izvajalca št. , odprt pri .

# OBSEG IN NAČIN SODELOVANJA

## člen

Izvajalec mora imeti ves čas izvajanja pogodbenih storitev na voljo zahtevan kader, ki izpolnjuje vse zahtevane pogoje.

Izvajalec za izvedbo pogodbenih storitev zagotavlja osebe, kot izhaja iz seznama kadrov, ki bodo sodelovali pri izvedbi predmetnega javnega naročila, predloženega v ponudbi izvajalca.

Sprememba kadra je mogoča izključno s soglasjem naročnika. V primeru spremembe kadra tekom izvajanja pogodbenih storitev, mora novi kader izpolnjevati vse pogoje iz dokumentacije v zvezi z oddajo javnega naročila. Pred morebitno kadrovsko spremembo pri izvajanju predmeta pogodbe je izvajalec dolžan pisno obvestiti naročnika in predložiti zahtevane dokumente, ki dokazujejo usposobljenost kadra. Kot sprememba kadra se štejejo morebitni dodatni kadri, ki bodo izvajali pogodbene storitve, kot tudi morebitna zamenjava prvotnega kadra. Pri spremembi kadra mora izvajalec zagotoviti prenos predhodnih rezultatov dela in znanja pridobljenega tekom izvajanja pogodbenih storitev na novi kader.

Kader, ki je vključen v izvajanje del po predmetni pogodbi, mora govoriti slovensko. Če kader ne govori slovensko, mora izvajalec angažirati sposobnega prevajalca v slovenski jezik.

## člen

Izvajalec se s podpisom pogodbe zavezuje, da bo:

* sproti obveščal naročnika o tekoči problematiki in nastalih situacijah, ki bi lahko vplivale na izvršitev pogodbenih obveznosti;
* na pobudo in na način, ki ga v teku izvajanja del določi naročnik, sodeloval z naročnikom, kot tudi z drugimi strokovnjaki s tega področja;
* prevzete naloge izvrševal strokovno pravilno, kvalitetno in pravočasno, v skladu z veljavnimi predpisi in standardi ter zahtevami opredeljenimi v dokumentaciji v zvezi z oddajo javnega naročila;
* izvrševal pogodbene storitve v korist in po navodilih naročnika;
* izvrševal pogodbene obveznosti v dogovorjenih rokih;
* med izvedbo pogodbenih del omogočal naročniku kontrolo kvalitete;
* na koordinacijskih sestankih pisno obveščal naročnika o napredovanju del;
* na svoje stroške in v roku, ki ga dogovori z naročnikom, izvršil korekcijo storitev, v kolikor bo ugotovljeno, da je izvajalec prevzete storitve opravil pomanjkljivo ali v neprimerni kvaliteti;
* opravljal ostale naloge in obveznosti, ki izhajajo iz dokumentacije v zvezi z oddajo javnega naročila;
* sproti poročal naročniku o napredovanju del;
* ves čas ravnal v skladu z etičnimi načeli svojega poklica.

Izvajalec se s podpisom te pogodbe obvezuje, da bodo izvajalec in njegovo osebje varovali poslovne skrivnosti, ki jim bodo razkrite pri izvajanju del po predmetni pogodbi. Izvajalec se zavezuje storiti vse, kar je v normalnih okoliščinah upravičeno pričakovati od skrbnega in vestnega gospodarja, da nepooblaščene osebe ne bodo imele dostopa do poslovnih skrivnosti, ki so mu bile razkrite pri izvajanju del po predmetni pogodbi, in sicer nedoločen čas od sklenitve predmetne pogodbe.

## člen

Naročnik se s podpisom pogodbe zavezuje, da bo:

* zagotovil ustrezno spremljanje in nadzor nad izvajanjem pogodbenih obveznosti;
* zagotovil razpoložljivost obstoječe dokumentacije in drugih informacijskih virov, ki so potrebni za izvedbo predmeta pogodbe;
* sodeloval z izvajalcem z namenom, da se prevzete storitve izvršijo pravočasno in kvalitetno;
* tekoče obveščal izvajalca o vseh spremembah in novo nastalih situacijah, ki bi lahko vplivale na izvršitev prevzetih storitev.

## člen

Izvajalec se mora v sodelovanju z naročnikom predhodno dogovoriti glede komunikacije in organizacije dela, s katerim bodo določena pravila glede obvladovanja informacij in dokumentov.

Izvajalec sam pridobi vsa potrebna gradiva, dokumentacijo in podatke za izdelavo prevzetih nalog, razen strokovnih podlag, ki jih skladno s predhodnim dogovorom lahko zagotovi naročnik.

Izvajalec mora sproti opozarjati naročnika, če pride do ključnih sprememb zunanjih okoliščin, ki bi utegnile vplivati na pravočasno izvedbo naloge.

Izvajalec mora morebitna vprašanja glede podrobnejših rešitev pred oddajo posamezne faze dokumentacije predhodno uskladiti z naročnikom.

## člen

Izvajalec je na pobudo naročnika dolžan v vsaki fazi izdelave dokumentacije dajati pojasnila in pripravljati dodatna poročila v zvezi z izdelavo, pojasnili njenih delov in poteku del z vsebinskimi obrazložitvami, na podlagi katerih bo možno sprejemati delne odločitve in usmerjati proces izdelave dokumentacije.

Izvajalec je dolžan pripravljati gradiva za delovne sestanke z naročnikom.

Izvajalec mora v okviru predmetne naloge:

* pridobiti potrebne podatke, ki so potrebni za analizo obstoječega stanja;
* sodelovati na usklajevalnih sestankih z naročnikom in drugimi udeleženci pri projektu ter pripravljati delovna gradiva;
* sodelovati na predstavitvah rešitev v posameznih fazah priprave dokumentacije; in
* sodelovati s predstavniki ministrstev, investitorja in drugimi udeleženci, ki bodo sodelovali v postopkih priprave in sprejemanja prostorske dokumentacije.

# ZAUPNOST PODATKOV IN INTELEKTUALNA LASTNINA

## člen

Izvajalec je dolžan varovati vse podatke, informacije, znanja in rešitve ter vse osebne podatke v skladu z veljavnim zakonom o varstvu osebnih podatkov, do katerih bo imel dostop oziroma jih bo pridobil od naročnika tekom izvajanja pogodbenih obveznosti in jih brez soglasja naročnika ne sme uporabljati za lastne namene, razkriti tretjim osebam ali jih javno objavljati.

Obveznost varovanja se nanaša tako na čas izvrševanja pogodbe, kot tudi na čas po tem, razen če se stranki ne dogovorita drugače.

Izvajalec odgovarja za vso škodo, ki bi jo lahko oziroma jo je naročnik utrpel zaradi razkritja.

## člen

Z dnem plačila postanejo vse materialne in druge avtorske pravice na celotni dokumentaciji in produktih, ki bodo nastali na podlagi te pogodbe, last naročnika in to izključno, v neomejenem obsegu in za ves čas njihovega trajanja, razen moralne avtorske pravice, ki ostane avtorju.

Izvajalec mora za vse oblike javne predstavitve in publiciranja pridobiti pisno soglasje naročnika.

# KRŠITVE POGODBENIH DOLOČIL

## člen

Če izvajalec po lastni krivdi ne izpolni pogodbenih obveznosti v dogovorjenem oziroma sporazumno podaljšanem roku, lahko naročnik odstopi od pogodbe. V tem primeru je izvajalec dolžan plačati pogodbeno kazen v višini 10 % pogodbene vrednosti z DDV. Če škoda, ki je s tem nastala, presega višino pogodbene kazni, je izvajalec dolžan plačati tudi razliko med pogodbeno kaznijo in višino nastale škode.

V primeru da naročnik zaradi zamude od pogodbe ne odstopi, je upravičen do odškodnine za vsak dan zamude, in sicer v višini 0,5 % pogodbene vrednosti z DDV, vendar največ do 10 % pogodbene vrednosti z DDV. Če škoda, ki mu je s tem nastala, presega višino pogodbene kazni, je izvajalec dolžan plačati tudi razliko med pogodbeno kaznijo in višino nastale škode.

Če izvajalec zamuja z izvajanjem storitev toliko, da bi lahko naročniku nastala večja škoda ali da bi izvedba izgubila pomen, lahko naročnik na stroške izvajalca naroči nadomestno storitev pri drugem izvajalcu.

Če naročnik prevzame storitev po tem, ko je izvajalec prešel v zamudo, ni dolžan sporočiti izvajalcu, da si pridržuje pravico do pogodbene kazni.

Pogodbena kazen se obračuna pri izplačilu izvajalcu oziroma v kolikor to ni mogoče, se iz tega naslova izstavi poseben račun, ki ga mora izvajalec plačati v roku osem (8) dni od prejema.

V primeru da pride izvajalec v zamudo zaradi višje sile, ki onemogoči izvajanje del v dogovorjenih rokih, je dolžan nemudoma obvestiti naročnika, da so nastali razlogi višje sile, z deli pa nadaljevati takoj, ko ti razlogi prenehajo.

## člen

Če katera od pogodbenih strank bistveno krši določila te pogodbe ali se kršitve ponavljajo, lahko vsaka pogodbena stranka po predhodnem pisnem opozorilu in primernem dodatnem roku za odpravo kršitve, razmerje, vzpostavljeno s to pogodbo, razveže z eno (1) mesečnim odpovednim rokom.

Ne glede na določila prejšnjega odstavka sme vsaka pogodbena stranka po pisnem opozorilu razmerje, vzpostavljeno s to pogodbo, odpovedati z eno (1) mesečnim odpovednim rokom. V odpovedi mora pogodbena stranka jasno navesti razloge za odpoved.

V času odpovednega roka sta pogodbeni stranki dolžni v celoti poravnati vse medsebojne odprte in nesporne obveznosti, ki izhajajo iz te pogodbe.

# ZAVAROVANJE ZA DOBRO IZVEDBO POGODBENIH OBVEZNOSTI

## člen

Izvajalec mora najkasneje v dvajsetih (20) dneh od prejema izvoda podpisane pogodbe s strani naročnika, naročniku izročiti originalno finančno zavarovanje za dobro izvedbo pogodbenih obveznosti, in sicer v obliki bančne garancije oziroma enakovrednega finančnega zavarovanja pri zavarovalnici.

Zavarovanje za dobro in pravočasno izvedbo pogodbenih obveznosti mora biti v višini 10% pogodbene vrednosti (z DDV). V kolikor se z aneksom k predmetni pogodbi poveča pogodbena cena je izvajalec dolžan naročniku dostaviti povečano finančno zavarovanje za izvedbo pogodbenih obveznosti, v višini 10% nove, povečane pogodbene vrednosti (z DDV).

Finančno zavarovanje za dobro in pravočasno izvedbo pogodbenih obveznosti lahko naročnik unovči, če:

* se bo izkazalo, da izvajalec del v celoti ali delno ne opravlja v skladu s pogodbo, zahtevami dokumentacije v zvezi z oddajo javnega naročila ali ponudbeno dokumentacijo;
* izvajalec naročniku ne preda podaljšanja garancije v skladu s pogodbo;
* bo naročnik pogodbo razdrl zaradi kršitev na strani izvajalca;
* bo naročnik razdrl pogodbo zaradi zamude na strani izvajalca,
* bi izvajalec javno naročilo izvajal s podizvajalci, ki niso priglašeni ali s podizvajalci, katerih nominacijo je naročnik zavrnil,
* v primeru stečaja, likvidacijskega postopka ali drugega postopka nad izvajalcem, katerega posledica ali namen je prenehanje poslovanja ali katerikoli drug postopek, podoben navedenim postopkom, skladno s predpisi države, v kateri ima izvajalec sedež.

Finančno zavarovanje mora veljati še najmanj šestdeset (60) dni po preteku roka za izvedbo pogodbenih obveznosti. V kolikor se pogodbeni rok z aneksom k tej pogodbi podaljša je izvajalec dolžan naročniku dostaviti podaljšano finančno zavarovanje za dobro izvedbo pogodbenih obveznosti, tako da velja še najmanj šestdeset (60) dni od novega, podaljšanega roka za izvedbo pogodbenih obveznosti.

V kolikor bo izvajalec javno naročilo izvajal skupaj s podizvajalci, mora finančno zavarovanje, ki ga ponudnik izda naročniku za dobro in pravočasno izvedbo kriti tudi obveznosti izvajalca do njegovih podizvajalcev.

# PREDSTAVNIKI NAROČNIKA IN IZVAJALCA

## člen

Naročnik in izvajalec imenujejo odgovorne predstavnike, ki skrbijo za nemoteno izvajanje te pogodbe.

Odgovorni predstavnik naročnika je \_.

Odgovorni predstavnik izvajalca je\_\_\_\_\_ \_\_\_\_\_\_\_\_\_\_\_\_\_.

Če katera od pogodbenih strank spremeni odgovornega predstavnika, mora o tem obvestiti nasprotno pogodbeno stranko.

# PODIZVAJALCI

## člen

**NASTOPANJE S PODIZVAJALCI (člen se ustrezno prilagodi, glede na podatke o podizvajalcih iz ponudbe**)

**V kolikor izvajalec ne nastopa s podizvajalci se ta člen glasi:**

»Izvajalec ob predložitvi ponudbe in ob sklenitvi te pogodbe nima prijavljenih podizvajalcev za izvedbo predmeta pogodbe.«

## V kolikor izvajalec nastopa s podizvajalci se ta člen glasi:

»Izvajalec pri izvajanju te pogodbe sodeluje z naslednjim-i podizvajal-cem/-ci:

|  |  |  |
| --- | --- | --- |
| **Naziv:** |  | |
| **Naslov:** |  | |
| **Identifikacijska številka (ID za DDV):** |  | |
| **Matična številka:** |  | |
| **Podizvajalec zahteva neposredna plačila:** | DA | NE |
| **Transakcijski račun:** |  | |
| **Zakoniti zastopnik:** |  | |
| **Kontaktna oseba:** |  | |
| **Del javnega naročila, ki se oddaja v podizvajanje (vrsta/opis del):** |  | |
| **Količina/delež (%) del, ki se oddaja v podizvajanje:** |  | |
| **Vrednost del brez DDV in vrednost del z DDV:** |  | |
| **Kraj izvedbe del:** |  | |
| **Rok izvedbe del:** |  | |

Opomba: zgornja tabela se izpolni za vsakega izmed podizvajalcev.

Za zgoraj navedene podizvajalce, ki zahtevajo neposredna plačila, izvajalec pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali za izvedbo storitev po tej pogodbi.

Izvajalec mora za podizvajalca, ki zahteva neposredno plačilo, ob vsakem računu priložiti:

* račun podizvajalca za opravljene pogodbene obveznosti, potrjen s strani izvajalca, na podlagi katerega naročnik izvede nakazilo za opravljene obveznosti neposredno na račun podizvajalca ali
* podpisano izjavo podizvajalca, naslovljeno na naročnika, o tem, da je ta seznanjen s konkretno izstavljenim računom izvajalca oziroma, da pri pogodbenih obveznostih, ki jih obravnava račun, ni sodeloval kot podizvajalec, ter da podizvajalec iz naslova tega računa izvajalca nima in ne bo imel do naročnika nobenih zahtevkov.

V primeru, če nobeden od dokumentov iz prejšnjega odstavka za prijavljenega podizvajalca ni predložen, naročnik do dostavitve vseh dokumentov zadrži plačilo celotnega računa in s tem ne pride v zamudo pri plačilu.

Roki plačila izvajalcu in njegovim podizvajalcem so enaki.Za zgoraj navedene podizvajalce, ki ne zahtevajo neposrednih plačil se izvajalec zavezuje, da bo na prvi poziv naročnika, najpozneje v roku šestdesetih (60) dni od plačila končnega računa poslal pisno izjavo in pisno izjavo podizvajalca, da je podizvajalec prejel plačilo za vse, kar mu pripada iz naslova opravljenega dela za glavnega izvajalca v neposredni povezavi s predmetom javnega naročila, za katerega sta glavni izvajalec in naročnik sklenila pogodbo.«

## člen

Izvajalec mora med izvajanjem te pogodbe naročnika obvestiti o spremembah, vezanih na podizvajalce (zlasti sprememba podatkov, zamenjava podizvajalcev, izključitev podizvajalcev, naknadna nominacija podizvajalcev) in poslati naročniku informacije o novih podizvajalcih, ki jih namerava naknadno vključiti v izvajanje predmeta pogodbe, in sicer najkasneje v petih (5) dneh po spremembi.

V primeru vključitve novih podizvajalcev mora izvajalec skupaj z obvestilom posredovati tudi kontaktne podatke in zakonite zastopnike predlaganih podizvajalcev, izpolnjene obrazce iz dokumentacije v zvezi z oddajo javnega naročila, ki se zahtevajo za podizvajalce in priložiti soglasje podizvajalca za neposredno plačilo, če podizvajalec to zahteva.

Pred zamenjavo oziroma naknadno vključitvijo podizvajalca naročnik preveri izpolnjevanje pogojev in zamenjavo oziroma naknadno vključitev podizvajalca bodisi odobri ali zavrne. Izvajalec lahko zamenja oziroma naknadno vključi podizvajalca šele po naročnikovi odobritvi, pri čemer mora naročniku predložiti vse zahtevane podatke in dokumente. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del.

Če naročnik ugotovi, da storitve izvaja podizvajalec, o katerem ga izvajalec ni obvestil na način, določen v tem členu, lahko odstopi od pogodbe.

Naročnik lahko na kraju izvajanja del kadarkoli preveri osebe, ki opravljajo dela po tej pogodbi, te osebe pa so naročniku dolžne dati verodostojne podatke.

# PROTIKORUPCIJSKA KLAVZULA

## člen

Pogodba je nična, v kolikor kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, inženirju ali njegovemu predstavniku, zastopniku ali posredniku.

# SOCIALNA KLAVZULA

## člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za katero mu je bila s pravnomočno odločitvijo ali več pravnomočnimi odločitvami izrečena globa za prekršek in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku tridesetih (30) dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku tridesetih (30) dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

# KONČNE DOLOČBE

## člen

Sprememba ali dopolnitev te pogodbe se lahko izvrši le v obliki pisnega aneksa, ki ga podpišeta obe pogodbeni stranki.

Ob morebitni spremembi odgovornega predstavnika katere od pogodbenih strank ali transakcijskega računa izvajalca zadostuje obvestilo ene pogodbene stranke drugi.

## člen

Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila Obligacijskega zakonika in drugi predpisi, ki urejajo pogodbene odnose.

Morebitne spore, nastale v zvezi z izvajanjem te pogodbe, bodo stranke reševale sporazumno. Če sporazumna rešitev ni mogoča, je za rešitev spora pristojno sodišče v Celju.

## člen

Pogodba je sestavljena in podpisana v petih (5) enakih izvodih, od katerih izvajalec prejme en (1) izvod, naročnik pa štiri (4) izvode

## člen

Ta pogodba je sklenjena in prične veljati z dnem, ko jo podpiše zadnja pogodbena stranka in pod odložnim pogojem predložitve garancije za dobro izvedbo pogodbenih obveznosti.

|  |  |
| --- | --- |
| Datum: | Datum: |
| Izvajalec: | Naročnik: |
|  | Direkcija RS za vode |
|  | Roman Kramer, |
|  | direktor |
|  |  |